Μπάμπης Τεννές

Ο Μπάμπης Τεννές (Αθήνα, 17 Νοεμβρίου 1953) είναι Έλληνας προπονητής και παλαίμαχος ποδοσφαιριστής ο οποίος αγωνιζόταν ως μέσος.

 Ποδοσφαιρική σταδιοδρομία 
Ο Μπάμπης Τεννές ξεκίνησε το ποδόσφαιρο από τα τμήματα υποδομής του Απόλλωνα Σμύρνης και ακολούθως μεταπήδησε στον Γ.Σ. Πατησίων, από όπου το καλοκαίρι του 1972, σε ηλικία μόλις 18 ετών, τον απέκτησε ο Α.Π.Ο. Ρουφ.Φύλλο εφημερίδας "Αθλητική Ηχώ", της 25 Ιουλίου 1972, σελ. 7: "Ο Α.Π.Ο. Ρουφ απέκτησε τον Χ. Τεννέ" Πέντε χρόνια αργότερα, το καλοκαίρι του 1977 πήρε μεταγραφή στον Γ.Σ. Καλλιθέα,Φύλλο εφημερίδας "Αθλητική Ηχώ", της 30 Ιουλίου 1977, σελ. 6: "Τεννές και Γιαννακόπουλος υπέγραψαν στην Καλλιθέα" όπου και αγωνιζόταν για 3 χρόνια. Το 1980 πήρε μεταγραφή στον Ολυμπιακό Νέων Λιοσίων της Β΄ Εθνικής και ακολούθως αγωνίστηκε στον Α.Ο. Χαλκίς, όπου και τερμάτισε την ποδοσφαιρική του σταδιοδρομία.Φύλλο εφημερίδας "Αθλητική Ηχώ", της 9 Αυγούστου 1980, σελ. 3

 Προπονητική σταδιοδρομία 
Ο Μπάμπης Τεννές, που έγινε ευρύτερα γνωστός ως προπονητής, ξεκίνησε την προπονητική του σταδιοδρομία με τον Γ.Σ. Πατησίων και ακολούθως ανέλαβε την τεχνική ηγεσία του Ο.Φ. Χολαργού, με τον οποίο το 1990 κατέκτησε το Κύπελλο Ε.Π.Σ. Αθηνών και την τεχνική ηγεσία του Α.Ο. Μελισσίων.

Το 1992 και ενόψει της χρονιάς 1992–1993 ανέλαβε τον Γ.Σ. Καλλιθέα στην Γ΄ Εθνική, οδηγώντας την ομάδα της Καλλιθέας στη Β΄ Εθνική στο τέλος της χρονιάς, στην οποία θα επιστρέψει το 2003. Στο παρελθόν ήταν προπονητής και του Απόλλωνα Σμύρνης και την αγωνιστική περίοδο 2015–2016 τον οδήγησε στην 4η θέση της Football League.

Στην πολυετή καριέρα του, έχει διατελέσει προπονητής γνωστών ποδοσφαιρικών συλλόγων, που αγωνίζονταν και στη Super League, όπως ο Αθηναϊκός, ο Πανηλειακός, ο Λεβαδειακός, ο Α.Ο. Κέρκυρα και ο Άρης Θεσσαλονίκης (2000-01). Στους "κίτρινους", με μεγαλομέτοχο τον Κοντομηνά και μηδενικά οικονομικά ζητήματα, είχε την τύχη να συνεργαστεί με πλειάδα διάσημων ποδοσφαιριστών, αλλά η διαχείριση ενός τέτοιου ρόστερ υπήρξε προβληματική και πάρα το εξαιρετικό αγωνιστικό ξεκίνημα, η ομάδα απέτυχε να υλοποιήσει τον στόχο της για έξοδο στην Ευρώπη. «Και 'γω συστήνομαι ως "ο Μπάμπης ο Τεννές"»

Την αγωνιστική περίοδο 2004–2005 ως προπονητής του Ακράτητου πέτυχε την άνοδo της ομάδας των Άνω Λιοσίων στην Α΄ Εθνική.

Την επομένη σεζόν της ανόδου με τον Ακράτητο, ο Μπάμπης Τεννές ανέλαβε την τεχνική ηγεσία του Α.Ο. Κέρκυρα και πέτυχε τον προβιβασμό της στην Α΄ Εθνική.

Ο Τεννές αποχώρησε από τον Α.Ο. Κέρκυρα το 2008 και ακολούθησαν Λεβαδειακός, Εθνικός Αστέρας και Παναχαϊκή.

Την αγωνιστική περίοδο 2009–2010 επέστρεψε στον Α.Ο. Κέρκυρα, που αγωνιζόταν στη Β΄ Εθνική. Η τρίτη άνοδος για τον Αθηναίο τεχνικό έγινε γεγονός, αφού κατάφερε να οδηγήσει τους "κυανέρυθρους" στη Super League με την κατάληψη της 2ης θέσης.

Την αγωνιστική περίοδο 2010–2011, ως προπονητής του Παναιτωλικού, πέτυχε τόσο την άνοδο της ομάδας στη Super League όσο και την κατάκτηση του τίτλου.

Την αγωνιστική περίοδο 2012–2013 πέτυχε την άνοδο της Α.Ε.Λ. Καλλονής στη Super League. Εκείνη τη σεζόν η Α.Ε.Λ. Καλλονής κατέκτησε την 3η θέση στη Β΄ Εθνική.

Την αγωνιστική περίοδο 2016–2017, πέτυχε να οδηγήσει τον Π.Α.Σ. Λαμία σε άνοδο για πρώτη φορά στη Super League. Αυτή ήταν η 6η φορά στην καριέρα του που πετύχαινε τον προβιβασμό ομάδας. Τη αγωνιστική περίοδο 2017–2018 κράτησε τον Π.Α.Σ. Λαμία στη Super League.

Στις 26 Νοεμβρίου του 2018, ανακοινώθηκε η πρόσληψή του από τον Απόλλωνα Σμύρνης, με τον οποίο υπέγραψε συμβόλαιο συνεργασίας διάρκειας 1,5 χρόνου, με στόχο τη συνέχιση της προσπάθειας για την παραμονή της ομάδας στη Super League. Στις 9 Μαρτίου 2019, η συνεργασία του Τεννέ με τον Απόλλωνα Σμύρνης λύθηκε.

Στις 8 Οκτωβρίου 2020, επέστρεψε και ανέλαβε καθήκοντα προπονητή στον Π.Α.Σ. Λαμία από τον οποίο αποχώρησε στις 13 Δεκεμβρίου μετά από μια ήττα με 0-6 από τον Ολυμπιακό για το Πρωτάθλημα. 

Στις 1 Μαρτίου 2021, ανέλαβε τον Α.Ο. Ξάνθη στην προσπάθεια του να ανέβει στη Super League 1. Έχασε όμως την άνοδο σε αγώνα μπαράζ με τον Παναιτωλικό.

Στις 26 Φεβρουαρίου 2022 ανακοινώθηκε η συνεργασία του με τον Απόλλωνα Σμύρνης για άλλη μια φορά με στόχο την σωτηρία της ομάδας. Τελικά ο Απόλλων υποβιβάστηκε. 

Την 1 Ιουλίου 2025 ανακοινώθηκε η συμφωνία του Μπάμπη Τεννέ με τον Ηρακλή Θεσσαλονίκης γεγονός που σηματοδότησε την επιστροφή του Έλληνα προπονητή στους πάγκους μετά από 2 χρόνια. Έμεινε όμως στον πάγκο της ομάδας μόλις για μια αγωνιστική αφού παραιτήθηκε μετά την εντός έδρας ισοπαλία με τον Αστέρα Τρίπολης Β την πρώτη αγωνιστική του πρωταθλήματος της Super League 2.

 Παραπομπές 

 Εξωτερικοί σύνδεσμοι 
 Προφίλ του Μπάμπη Τεννέ στο transfermarkt.com


Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Α.Ο. Χαλκίδας
Κατηγορία:Έλληνες προπονητές ποδοσφαίρου
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Εθνικού Αστέρα
Κατηγορία:Προπονητές ποδοσφαίρου Πανελευσινιακού
Κατηγορία:Προπονητές ποδοσφαίρου ΑΕΛ Καλλονής
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Πανηλειακού
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Α.Ο. Κέρκυρας
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Ακράτητου Άνω Λιοσίων
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου Π.Α.Σ Λαμίας
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Ηρακλή Θεσσαλονίκης